त्रीआ ट्रैक ‘बंदगी’ एलबम दा शानदार गीत ऐ। वैभव दी शब्दरचना रोमानी ऐ। ‘उम्मीद का दिन ढलते-ढलते कह जाए कभी तुझसे, छुप-छुप कर कहते हैं मुझसे ये अरमान, दिल की सुन ले कर ले आसमां’ नायिक दी बंदगी इच एह् गजल सुनने लायक ऐ। सुनिधि ते रूप कुमार राठौड़ ने इसगी अपने स्वर कन्नै अविस्मरणीय गीत बनाई दित्ता ऐ। एह् म्यूजिक चार्ट इच बेह्‌तर थाह्‌र लाई लै तां इस गित्तै ध्रुव घनेकर गी बी श्रेह् दित्ता जाना चाहिदा। उनें बाकई सुरीला संगीत रचेआ ऐ जेह्‌ड़ा मनै गी शीतल करी दिंदा ऐ।